ตำนานลับสามก๊ก

ตำนานลับสามก๊ก ( ; ) เป็นละครโทรทัศน์จีนในปี พ.ศ. 2561 สร้างโดยอิงจากนวนิยายเรื่อง ความลับแห่งสามก๊ก (三国机密; ซันกั๋วจีมี่) โดยหม่า โป๋ยง (马伯庸) ผลิตโดยบริษัทถังเหริน มีเดีย กำกับโดย Patrick Yau และ Cheng Wai-man นำแสดงโดย หม่า เทียนยฺหวี่, หาน ตงจฺวิน, เรจิน่า วัน, ต่ง เจี๋ย, หวัง หยางหมิง, ต่ง เสฺวียน, Tan Jianci และ Tse Kwan-ho ละครออกอากาศทางสถานีโทรทัศน์เทนเซ็นต์ ออกอากาศครั้งแรกเมื่อวันที่ 27 มีนาคม พ.ศ. 2561

ละครโทรทัศน์ตำนานลับสามก๊กออกอากาศในประเทศไทยทางสถานีโทรทัศน์เอ็มคอตเอชดี ออกอากาศเป็นครั้งแรกเมื่อวันที่ 6 มิถุนายน พ.ศ. 2562

 เรื่องย่อ 
ละครมีฉากในช่วงปลายราชวงศ์ฮั่นตะวันออกของจีน อองบีหยิน พระสนมในพระเจ้าเลนเต้ได้ให้กำเนิดบุตรชายฝาแฝดคือเล่าเหียบ และเล่าผิง แต่ไม่นานหลังจากนั้นอองบีหยินก็ถูกวางยาพิษสังหารโดยพระมเหสีโฮเฮาที่มีความริษยาอองบีหยิน เล่าเหียบได้รับการเลี้ยงดูโดยพระพันปีตังไทฮอซึ่งเป็นพระอัยกี ภายหลังได้ขึ้นเป็นจักรพรรดิ (ขึ้นเป็นพระเจ้าเหี้ยนเต้) ส่วนเล่าผิงได้ถูกพาออกไปนอกวังอย่างลับ ๆ และได้รับการเลี้ยงดูอย่างสามัญชน

สิบแปดปีต่อมา เกิดความวุ่นวายไปทั่วแผ่นดินจีนเมื่อหลายขุนศึกได้รบรากันเพื่อช่วงชิงอำนาจและดินแดน พระเจ้าเหี้ยนเต้กลายเป็นจักรพรรดิหุ่นเชิดภายใต้การควบคุมของโจโฉขุนศึกผู้ทรงอิทธิพล ในระหว่างนั้นพระเจ้าเหี้ยนได้ทรงทราบว่าพระองค์มีพระอนุชาฝาแฝดคือเล่าผิง จึงทรงมีรับสั่งเรียกเล่าผิงเข้าวังเพื่อช่วยเหลือพระองค์กอบกู้ราชวงศ์ฮั่นไม่ให้ล่มสลาย ตลอดหลายปีมานี้ เล่าผิงเติบโดขึ้นพร้อมกับสุมาอี้ และไม่เคยทราบเรื่องชาติกำเนิดที่แท้จริงของตนมาก่อน

 นักแสดง 

 หม่า เทียนยฺหวี่ รับบท เล่าผิง / เล่าเหียบ - พระเจ้าเหี้ยนเต้
 หาน ตงจฺวิน รับบท สุมาอี้ - เพื่อนสนิทของเล่าผิง
 เรจิน่า วัน รับบท ฮกเฮา - ฮองเฮาของพระเจ้าเหี้ยนเต้
 ต่ง เจี๋ย รับบท ถังอิง - พระชายาในพระเจ้าเซ่าตี้ (พระเชษฐาของพระเจ้าเหี้ยนเต้)
 หวัง หยางหมิง รับบท กุยแก - ที่ปรึกษาของโจโฉ
 ต่ง เสฺวียน รับบท เริ่น หงชาง
 Tan Jianci รับบท โจผี - บุตรชายคนรองของโจโฉ
 Tse Kwan-ho รับบท โจโฉ
 Wang Yuwen รับบท โจเฮา
 Wang Xiaomin รับบท เอียนสี
 Li Jianyi รับบท จาง อฺวี่
 Shu Yaoxuan รับบท กาเซี่ยง
 Wang Renjun รับบท ซุนฮก
 Na Renhua รับบท ตังไทฮอ
 Tu Nan รับบท หมันทอง
 Wang Meng รับบท เอียวสิ้ว
 Zhang Qi รับบท เอียวปิว
 Shi Wenxiang รับบท เหลิง โช่วกฺวาง
 Chang Cheng รับบท หยาง จฺวิ้น
 Li Yansheng รับบท ขงหยง
 Wang Yinuo รับบท ตังกุยหุย
 Sun Zujun รับบท จูฮก
 Wang Yilin รับบท เอียวงัน
 Liu Yuhan รับบท โจสิด
 Jia Benchu รับบท สุมาหลัง
 Lin Jing รับบท โฮเฮา
 Deng Shang รับบท สฺวี ฝู

 การผลิต 
ละครถ่ายทำที่ Hengdian World Studios และ Xiangshan Film City ระหว่างวันที่ 7 มีนาคม ถึงวันที่ 28 มิถุนายน พ.ศ. 2560

 การออกอากาศในประเทศต่าง ๆ 
 ประเทศ ช่อง/สถานี ออกอากาศครั้งแรก ชื่อเรื่อง  จีน  Tencent Video  27 มีนาคม พ.ศ. 2561 (อัพเดต 2 ตอนทุกวันอังคารและวันพฤหัสบดี เวลา 20.00 น. สมาชิก VIP ได้ชมตอนของสัปดาห์ถัดไปล่วงหน้า 三国机密之潜龙在渊 ( ; lit:  )  เวียดนาม  HTV7 HD  22 พฤษภาคม พ.ศ. 2561 (วันจันทร์ถึงวันเสาร์ เวลา 13.00 น.)    ( ; lit:  )  เกาหลีใต้  China Channel  23 สิงหาคม พ.ศ. 2561 (วันจันทร์ถึงวันศุกร์ เวลา 22.00 น.)    ( ; lit:  )  ฮ่องกง  TVB Jade  3 กันยายน พ.ศ. 2561 (วันจันทร์ถึงวันศุกร์ เวลา 19.00-19.30 น.)  三国机密之潜龙在渊 ( ; lit:  )  สิงคโปร์  Hub VV Drama  27 ธันวาคม พ.ศ. 2561 (วันจันทร์ถึงวันศุกร์ เวลา 21.00-22.00 น.)  Secret of the Three Kingdoms ( ; lit:  )  มาเลเซีย  8TV (Malaysia)  26 กุมภาพันธ์ พ.ศ. 2562 (วันจันทร์ถึงวันศุกร์ เวลา 20.30-21.30 น.)  Secret of the Three Kingdoms ( ; lit:  )  ไทย  เอ็มคอตเอชดี  6 มิถุนายน พ.ศ. 2562 (วันพฤหัสบดีและวันศุกร์ เวลา 21.00)  ตำนานลับสามก๊ก ( ; lit:  )

 อ้างอิง 

หมวดหมู่:ละครโทรทัศน์อิงประวัติศาสตร์จีน
หมวดหมู่:ละครโทรทัศน์จีนในปี พ.ศ. 2561
หมวดหมู่:สามก๊ก
หมวดหมู่:ผลงานที่สร้างจากสามก๊ก
หมวดหมู่:เว็บซีรีส์จีน